Suid Afrikaanse Nuus Thread - Page 75 - Stormfront
06-07-2006, 05:13 AM #741
Woman says couple drugged her before abuse
June 07 2006 at 08:34AM
A woman broke down in tears as she told the court of how Cézanne Visser (also known as "Barbie") and her then lover, Dirk Prinsloo, apparently laced her drink and then engaged in sexual conduct with her.
The 23-year-old woman, who may not be identified in any manner following a court order in this regard, said she was not sure exactly what she was subjected to by the two advocates, as she could not remember much.
She did not think, however, that they had had full sexual intercourse with her.
"From the time I drank my shooter, I only remember flashes," the alleged victim told the Pretoria High Court on Tuesday.
'I only remember flashes'
The woman said Visser invited her out to dinner after she had done the couple a favour. Visser fetched her and took her to her and Prinsloo's Centurion smallholding. The woman said they drank wine while the food was being prepared and they later moved to the lounge to eat.
"As we walked in, Dirk said we must first drink shooters. I wanted to help Cézanne (with the shooters), but he said I must sit on the couch. From there on I can just remember flashes."
The woman said Visser came to sit next to her.
"She took my hand and placed it on her breast. I felt funny and I cannot remember things clearly, but she then moved her hand down towards my private parts."
She said Prinsloo also at one stage came to sit next to her, and through the flashes, she recalled that she was undressed.
'Everything was in a muddle'
She said the next thing she recalled was sitting in the vehicle and that Visser took her home.
"When I woke up the next morning, I was in tears. Everything was in a muddle and I did not know whether I was dreaming."
The woman said she was upset, and when she bumped into Visser some time later, she confronted her about what had happened.
"She told me I knew how manipulating Dirk could be," the witness said.
She said her family later urged her to lay a charge against Visser and Prinsloo. She also had to undergo psychological therapy after her ordeal.
Casper Badenhorst, acting for Visser, said his client would say that the woman was a willing sexual participant that evening.
He also said Visser would testify that the woman told Prinsloo that she fantasised about her (Visser) and that she told Prinsloo that she would like to share these fantasies with them.
He also said the witness was quite drunk after consuming nearly a bottle of wine and two shooters, and that nobody forced her into the sexual activities.
The state claimed she was drugged with the date rape drug Rohypnol, which had been placed in her shooter. The police earlier found the drug in the couple's home.
Another witness who took the stand on Tuesday was also 20 years old when she claimed she was subjected to sexual abuse by Prinsloo.
Although Visser was not directly involved, she was charged as an accessory after the fact.
Another alleged victim, who claimed she was raped, was expected to take the stand on Wednesday.
06-07-2006, 07:31 AM #742
STELLENBOSCH se polisie het die handskoene afgehaal in hul stryd teen dwelmsmouse.
Met behulp van inligting van die publiek en knap speurwerk, is verskeie suksesvolle operasies onder leiding van senior offisiere geloods en bevind talle dwelmsmouse hulle nou agter tralies.
Op 19 Mei, om 23:00, het 'n polisietaakspan van 8 lede onder leiding van kapt. Norman Davids van die Stellenbosch SAPD by Jolespark-woonstel 305 in Markstraat toegeslaan. In die operasie is op 7 leë tik-strooitjies en twee sakkies tik (metamfetamien) en R1 010 kontant beslag gelê. Vier persone wat op daardie tydstip in die woonstel was - Mathew Rose (34) en Meagen Hendricks (28), die woonstelbewoners, en Willem van der Merwe (24) en Guiseppe Stanisses (36) wat op besoek was - is vir die besit van dwelms in hegtenis geneem.
Op 25 Mei het dieselfde taakspan by 'n woning in Kayamandi toegeslaan. Daar is op ?n hoeveelheid kokaïen, 7 pakkies tik en gesteelde goedere ? waaronder 6 selfone, 'n motorradio en 'n skootrekenaar ? beslag gelê. Die skootrekenaar en van die selfone ? alles tydens huisbrake gesteel - is reeds aan die wettige eienaars terugbesorg. Twee Nigeriese burgers - een van hulle onwettig in die land - is in die operasie in hegtenis geneem.
Die volgende dag om 13:15 het die taakspan by Het Hagerhof-woonstel 24, in die middedorp, toegeslaan en verskeie selfone gekonfiskeer. Drie mans en 'n vrou is vir die besit van vermoedelik gesteelde goedere in hegtenis geneem. Al die verdagtes het reeds in die Stellenbosch Landdroshof verskyn.
Die ondersoekbeampte, insp. Nicky Steyn, het 'n beroep op slagoffers van huisbrake en diefstal gedoen om die selfone by die Stellenbosch Polisiekantoor te kom eien.
Insp. Nathalie Martin van Stellenbosch, sowel as insp. Bernard Adams van Cloetesville se kantoor het dit beklemtoon dat die polisie die stryd teen dwelmhandelaars ten sterkste aansê.
"Hulle moet geen genade van die polisie verwag nie. By Cloetesville het ons sedert die begin van die jaar 86 arrestasies vir dwelmverwante sake uitgevoer. Huisbrake hou verband met die probleem. Gesteelde goedere ? veral selfone - word deesdae direk by dwelmsmouse vir tik ingeruil," het Adams gesê.
"Die publiek moet nie die vernietigende impak van dwelmverslawing onderskat nie. Gewetenlose handelaars sal nie maklik met hul vuilwerk ophou nie. Ons doen ons bes, maar dis slegs met nog groter samewerking van die publiek dat ons die mas teen die bedreiging sal opkom," het Martin gesê.
Mense met inligting oor enige verdagte optrede in hul woonbuurte kan insp. Martin by 021 809 5000, of insp. Adams by 021 887 7110 te skakel.
06-07-2006, 07:33 AM #743
Ses vas vir gewapende roof
LEDE van die Stellenbosch SAPD het vir 'n groot deurbraak gesorg toe ses verdagtes Sondag in verband met 'n gewapende rooftog in Kayamandi in hegtenis geneem is. Die ses was vermoedelik by verskeie ander gewapende rooftogte, waartydens veral Somaliese winkeleienaars geteiken was, betrokke.
Die arrestasies is uitgevoer danksy die flink opvolg van inligting van die publiek deur insp. Nyaniso Jindela en konst. (v) Catherine Naudé. Die ses, onder wie drie minderjarige seuns, is aangekeer in verband met die voorval op 26 Mei toe mnr. Abdulah Kaneay, die Somaliese eienaar van 'n kontantwinkel in Bassistraat J55, deur verskeie swart mans in sy winkel beroof is.
Dit was die tiende voorval van dié aard in Kayamandi die afgelope drie maande. Tydens een van die gewapende rooftogte op 6 April is 'n Somaliër, mnr. Ahmad Alasow (45), doodgeskiet en een van sy kliënte gewond toe gewapende rowers hom in sy winkel beroof het.
Twee vuurwapens en ammunisie wat die ses moontlik met die ander gewapende rooftogte verbind, is ook Sondag tydens die spesiale operasie gekonfiskeer. Die ses het Maandag en weer Woensdag op klagtes van gewapende roof in die Stellenbosch Landdroshof verskyn. Die saak is tot 6 Junie uitgestel wanneer borgtogaansoeke aangehoor sal word.
Inligting kan aan konst. (v) Catherine Naudé by 021 809 5000 gegee word.
06-07-2006, 07:43 AM #744
BREDASDORP - Veeboere uit die omgewing het die afgelope ses maande groot verliese gely a.g.v. veediewe wat hul troppe aansienlik uitgedun het.
Sedert die begin van Mei het die aantal vee-diefstalle wat aangemeld is, skerp toegeneem. Op die plaas Nooitgedacht alleen is skape ter waarde van R40 000 gesteel.
Ten spyte van herhaalde pogings deur die plaaslike misdaadvoorkomingseenheid wat slegs tot minimale suksesse gelei het, is sporadiese diefstalle nog steeds aangemeld.
In twee afsonderlike gevalle is mense op heterdaad betrap en verdere ondersoeke het tot nog arrestasies gelei.
Dié verdagtes het reeds in die hof verskyn.
Plaaslike polisiebeamptes onder leiding van insp. Louis Vermeulen het in Mei met verskerpte optredes begin en het met onder meer voetpa-trollies en voorlêdienste, daarin geslaag om 'n deurbraak te maak.
Verlede Donderdag het hulle vier persone gearresteer en op drie skaapkarkasse beslag gelê.
Dié vier verdagtes van die plaaslike plakkerskamp is bekend aan die polisie aangesien hulle vorige veroordelings vir veediefstal het.
Hulle het reeds in die plaaslike landroshof op klagte van veediefstal verskyn.
Die saak is uitgestel vir verdere ondersoek en die verdagtes sal tot hul volgende verskyning in hegtenis bly.
06-07-2006, 09:18 AM #745
INSAKE : VOORGESTELDE WYSIGINGS : VUURWAPENWET
Die nou voorgestelde wysigings aan ons nuwe Vuurwapenwet bring ons huidige nuwe Wapenwet (opvallend) skielik ‘n stap heelwat nader aan die voorskrifte en doelstellings van die SADC Protokol ( van 9 Mei 2001) met die opskrif "Protocol on the Control of Firearms, Ammunition and Other Related Materials in the Southern African Development Community Region" soos te vinde in die Navorsingstuk genaamd "Implementing the Southern Africa Firearms Protocol : Identifying challenges and priorities" deur Noel Stott (Occasional Paper 83 of November 2003) op http://www.iss.co.za/pubs/papers/83/Paper83.html.
Die nuwe voorgestelde wysigings en ons nuwe vuurwapenwet is egter nog steeds heelwat strenger as die doelstellings en voorskrifte van die SADC Protokol en die UN Protokol ( van Mei 2001).
Aangeheg is ‘n afskrif van die SADC Protokol dokument soos deur Suid – Afrika aanvaar en waarin ons polisiediens ‘n sentrale rol gespeel het in die opstel van die Protokol. ( Sien Tshwete Safety and Security Budget Vote 2001 –2002 van 7 Junie 2001) en etlike artikels soos te vinde op die Internet waarby Adv. Rick de Carris, ‘n oud – lid van die Suid – Afrikaanse Polisiediens by betrokke was en waarin hy ook betrokke was in die opstel en formulering van ons huidige nuwe Vuurwapenwet.
As gekyk word na die SADC Protokol , veral die aanloop tot die ontstaan van die SADC Protokol, sover terug as 1995 en 1999, dan wil dit vir my voorkom of hierdie Protokol die eintlike werklike rede was vir die ontstaan van ons nuwe Vuurwapenwet. Ons nuwe Vuurwapenwet, was op 10 April 2001 deur ons Staatspresident onderteken.
Die vraag wat egter gevra kan word rondom hierdie SADC Protol is :
Of ons wetgewer ( soos gelei deur ons polisiediens ) ons nuwe Vuurwapenwet weier en met strenger ( onuitvoerbare ) bepalings ( ten koste van die Suid – Afrikaanse Belasting Betaler) geskryf het as wat die genoemde Protokols vereis, veral tenopsigte van die volgende aspekte ?:
1. Die inkorting van bestaande vuurwapenlisensies en eiendomsreg tenopsigte van die besit van vuurwapens onder bestaande wettige lisensies soos gehou onder die vorige Vuurwapenwet ?; en
2. Ons kultuur van jag, die inperking van ons bestaande ekonomiese aktiwiteite rondom ons kultuur van jag ?
Ons het ‘n bestaande Vuurwapenwet in plek gehad en het ‘n bestaande Sentrale Vuurwapenregister in plek gehad met vuurwapeneienaars in besit van wettige vuurwapenlisensies. Wie het ons vuurwapenregister stelsel verswak of laat onder gaan ?, ons huidige S A Polisiediens ?, of bestaan ons ou register en stelsel nog ? Waarom het ons ‘n nuwe register stelsel onder ‘n nuwe wet nodig gehad ? Alle inligting wat op die ou stelsel was is nog steeds beskikbaar op die nuwe stelsel en hernuwings se inligting word nou net opgedateer op die ou stelsel ?
Kan ieder en elke feit wat sy Edele Minister SYDNEY MUFAMADI, "MINISTER FOR SAFETY AND SECURITY" destyds na aanleiding van die "INQUIRY INTO CENTRAL FIREARMS REGISTRY" op 31 July 1997 aangevoer het, as rede vir die haglike toestand van ons vuurwapenregister destyds dan nie net maar aan een faktor toegeskryf word nie, naamlik swak bestuur deur ons S A Polisiediens nie ?
Wat is die huidige toestand van sake by ons Register ? Is ons nie nou nog steeds by ‘n soortgelyke situasie, nou byna 10 jaar later as in 1996 nie ? Is die toestand tans steeds dieselfde soos destyds vervat was in die Minister se toespraak ? As ek sy toespraak van 1997 lees en ek evalueer die huidige feite soos wat dit in die pers verskyn dan lyk die prentjie donker en klink dit vir my of die situasie by ons register sedert 1997 nog nie veel verbeter het nie. Sy volgende woorde verwys :
"During 1996, the average number of firearms applications received by the Central Firearms Registry (CFR) was 16 300 per month. A backlog has built up which in February 1997, was 25 431 and which consisted of some applications dating back several years."
Alles het net gestol, wat is die rede dan nou daarvoor ? Alles is dan nou, soos ek verstaan, in plek met ‘n nuwe wet ! Etlike meer lede is afgevaardig om te help met hierdie herlisensierings proses onder die nuwe wet. Oral waar jy kom sit elkeen met ‘n rekenaar voor hom ? Hoeveel SAP Lede is tans, oor die hele Suid – Afrika, betrokke by hierdie herlisensierings proses ? Waar het hierdie lede vandaan gekom ? Wat se werk het hulle voorheen verrig ? en wie verrig nou hierdie werk wat hulle voorheen verrig het ?
Het ons Suid – Afrikaanse regering destyds doelbewus ‘n nuwe Vuurwapenwet uitgevaardig met die doel om ons bestaande eiendomsreg op bestaande wettige wapens in te trek en ons te ontwapen om sodoende te voldoen aan hulle eie doelstellings en nie soos voorgeskryf en ooreengekom onder die Protokols wat hulle geratifiseer en onderteken het ? Waarom was strenger vereistes nodig vir Suid – Afrika as vir die ander betrokke SADC lande ? Is die situasie in Suid – Afrika soveel swakker rondom vuurwapen beheer in Suid – Afrika as in die ander betrokke SADC lande ?
Vir my en wil dit voorkom of die nuwe vuurwapenwet en die nuwe voorgestelde wysings tenopsigte van die wet meer vrae laat ontstaan en tot gevolg gehad het as antwoorde ? Dit is duidelik dat dit ‘n administratiewe chaos tot gevolg gehad het.
Kom ons kyk na wat die UN ( Mei 2001) Protokol en die SADC Protokol se onderskeie vereistes, doelstellings en voorstelle was gesien vuurwapen beheer en as dit gevolg was of die administratiewe chaos waarin ons S A Polisiediens hulle tans bevind kon vermy gewees het. Moet nuwe vuurwapenwet nie liewer nou in geheel gewysig word om te voldoen aan die SADC Protokol se vereistes, doelstellings en voorstelle sodat hierdie administratiewe chaos waarin ons S A Polisiediens hulle tans bevind tot ‘n einde kan kom nie ? Ek haal aan uit die bogenoemde Stott artikel :
"The UN Protocol was negotiated [ May 2001] by UN member states as a supplement to the Organized Crime Convention. Under the UN Protocol, State Parties will, among other provisions, be obliged to:
Implement laws to eradicate the illegal manufacturing of firearms, track down existing illicit weapons and prosecute offenders;
Cooperate to prevent, combat and eradicate the illegal manufacturing and trafficking of
(d) Exchange information about illicit firearms.11"
"The objective of the SADC Protocol is to prevent, combat and eradicate the illicit trade of
firearms, ammunition and other related materials in the Southern African region through the
mobilization of a regional commitment to policy and practice."
"By signing and ratifying the Protocol (see table below for ratification status), countries in the region have agreed to a number of steps. These include the following:
Laws and regulations on the manufacture, transfer, possession and use of firearms;
Enhancing operational capacity of police, customs, border guards, military, judiciary
and other relevant government departments to be able to implement the Protocol;
Control over state and civilian-owned firearms;
Marking and record-keeping of firearms;
Regulation of arms brokers;
Disposal of state-owned, confiscated or unlicensed firearms;
Harmonization of import and export documents and end use certificates;
Voluntary surrender of firearms;
(10) Mutual legal assistance;
(11) Law enforcement;
(12) Transparency and information exchange"
Soos ek die Protokols lees, vereis die Protokols nie die ontwapening van landsburgers wat wettige gelisensieerde vuurwapens onder ‘n bestaande wet besit nie.
Nog minder die kriminalisering van wettige vuurwapen lisensie houers onder ‘n bestaande Vuurwapenwet wat nou nie gehoor wil gee ( of bereid is om gehoor te gee) aan die bepalings van ‘n nuwe Vuurwapenwet waarvan sekere bepalings in die wet strydig is met die doelstellings van bogenoemde Protokols nie. Die destydse denke van die Minister van Justisie, Minister Dullah Omar, gedurende 1997, in dié verband, is nogal in vandag se situasie besonder treffend en interessant, veral sy woorde as volg soos te vinde in die hieronder aangehaalde artikel :
"But even if the government did seek to
ban gun-owning, "no one would obey it,.....".
Mail & Guardian, <www.mg.co.za/mg>, (4 November 1997) :
" Omar: Beef up justice, THEN scrap guns
28 Feb 1997 00:00
Mungo Soggot reports on the justice minister's attitude towards a gun-free South Africa
JUSTICE Minister Dullah Omar says South Africans should be allowed to keep their guns until the country has a decent criminal justice system.
Omar, who this week also warned against South Africa's descent into vigilantism, said a gun-free country remained government's long-term objective - part of its "quest to build a human rights society".
But even if the government did seek to ban gun-owning, "no one would obey it," Omar noted. "We have to put the pieces in place first."
His comments follow Safety and Security Minister Sydney Mufamadi's comments in Parliament last week on illegal gun ownership, when he announced the government planned to take "tangible action" in May on the issue.
Mufamadi was not available for comment.
But Omar said the abolition of guns "will not happen overnight ... Present-day reality is far removed from that very clear vision of no guns .... [The abolition] depends on the speed with which the government would be able to establish an efficient and effective criminal justice system that will make people feel adequately protected."
Omar said government's progress also hinged on the speed of economic and social transformation which would make people feel less marginalised……….."
Is die nuwe Vuurwapenwet besig om wettig gelisensieerde vuurwapens se status te verander van wettige vuurwapen lisensie houers na "Illicit weapons" en "unlicensed firearms" ? Ek verwys na bestaande wettige lisensiehouers onder die ou wet wie nie gehoor wil gee aan die nuwe vuurwapen wet in die herlisensiering van hulle vuurwapens nie. Raak diegene se vuurwapens nou "Illicit weapons" en / of "unlicensed firearms" soos na verwys in die UN en SADC Protokols ?
Vereis die UN en SADC Protokols die van vooraf herlisensiering van alle vuurwapens in Suid – Afrika en in SADC lidlande ?
Is die Protokols se doelstelling om "Illicit weapons" te vermeerder of te verminder ?
Hierdie Protokols verwys voordurend slegs na bestaande "Illicit weapons" en "unlicensed firearms" , ek haal aan :
Die UN Protokol :
"………….. track down existing illicit weapons".
Die SADC Protokol :
a) prevent, combat and eradicate the illicit manufacturing of firearms, ammunition and other related materials, and their excessive and destabilising accumulation, trafficking, possession and use in the Region;…………..
Ek kyk onder andere verder ook na die volgende bepalings in die SADC Protokol :
State Parties shall enact the necessary legislation………………..;
a) the prohibition of …………………………;
b) the total prohibition……………………….;
i) provisions that ensure the effective control of firearms including the storage and usage thereof, competency testing of prospective firearm owners
[ toekomstige / aanstaande / voorgenome / voornemende vuurwapen eienaars]
and restriction on owner’s rights to relinquish control, use, and possession of firearms, ammunition and other related materials;
the monitoring and auditing of licences held in a person’s possession [ die hou van ‘n oudit], and the restriction on the number of firearms that may be owned by any person……...
[ met verwysing na die toekoms, nuwe vuurwapen eienaars ? Het ons ou wet ‘n beperkings klousule gehad op die aantal vuurwapens wat iemand mag besit of het die polisie ‘n diskresie gehad om uitermate besit op hoeveelheid te weier en te beperk onder ons ou wet ?] ; ……………………………….
lawful firearm holders to voluntarily surrender ……
[ Vrywillige oorgawe, nie die dwing van wettige lisensiehouers, met nuwe wetgewing, om hulle vuurwapens nou in te handig, deurdat die nuwe wet die hoeveelheid / aantal vuurwapens wat ‘n lisensiehouer nou verder mag besit in te kort deur die gebruik van ‘n nuwe Vuurwapen Wet, wat in stryd is met die SADC Protokol nie ?]
their firearms for destruction by the State, and in such cases, the State may consider paying compensation in cash or in kind; and
b) illegal firearm holders to surrender their firearms for destruction, and, in such cases, the State may
consider granting immunity from prosecution.
[ Waarom word hierdie program nie kort kort in Suid – Afrika ingestel nie, eenkeer se versoek is nie genoeg nie ]
[ Vereis hierdie bepaling dat ek as vuurwapen eienaar en bestaande lisensiehouer nou eers ‘n kursus moet deurloop as voorvereiste vir die verdere besit van my vuurwapens, soos wat ons nuwe vuurwapenwet tans vereis, of vereis hierdie bepaling eerder ‘n totale opvoeding van die breë publiek sonder om ‘n verpligting te plaas op bestaande vuurwapen lisensiehouers om teen groot koste kursusse nou te moet deurloop as voorvereiste tot verdere vuurwapen besit ? Wat is die prosedure wat gevolg word in die ander betrokke SADC lidlande ?]
Was die Suid – Afrikaanse Publiek ingelig van die bestaan van hierdie Protokols sodat die Suid – Afrikaanse Publiek behoorlik ingelig was oor die rede waarom ons nou die nuwe Vuurwapenwet het en waar dit vandaan kom ?
Was die Suid – Afrikaanse publiek die geleentheid gegee om te kon kommentaar lewer tenopsigte van die implimentering van die SADC Protokol in ons nuwe S A vuurwapenwet voordat die nuwe wet inwerking getree het ? Ek kyk hier spesifiek na die volgende bepalings van die SADC Protokol :
Het die ander betrokke Suider – Afrikaanse lande wie die SADC Protokol onderteken en geratifiseer het, soos Suid – Afrika, nuwe Vuurwapenwette ingestel of watter maatreëls het hulle getref om te voldoen aan hierdie Protokol ? , of is dit net Suid – Afrika wat sulke drastiese maatreëls getref het nog voordat hulle die SADC Protokol geimplimenteer het, welwetende wat die inhoud van die SADC Protokol gaan wees ? Hoe vorder hierdie lande met die implimentering en administrasies van die Protokol vereistes op hulle onderskeie grondgebiede ?
Die navorsingstuk genaamd "The law of the Gun", "An audit of firearms control legislation in the SADC region" deur Peter Cross, Rick de Caris, Ettienne Hennop en Angus Urquhart van Junie 2003, wat te vinde is te : http://www.saferafrica.org/Documents...onograph-Index
gee ‘n aanduiding van wat tot 2003 die toedrag van sake was.
Wat beteken die volgende woorde soos vervat in Artikel 7 hierbo :
"State Parties undertake to consider a co-ordinated review of national procedures and criteria for issuing………………….."
Watter "….. co-ordinated review…………" het ons regering gevolg en oorweeg met belange groepe en die publiek in Suid – Afrika, soos bepaal in die Protokol ?, of het
hulle net voortgeploeter en die nuwe Vuurwapenwet deurgedruk ?
Let ook op die woord gebruik "……for issuing ………."! Daar word nie verwys na die "re – issuing" van bestaande vuurwapenlisensies nie.
Nou na implimentering van die nuwe Vuurwapenwet blyk dit of die Minister van Veiligheid en Sekeriteit besef dat die perd wat hulle opgesaal het gaan hulle nie gery kry nie en het hy en sy amptenare nou in alle erns begin vergader met belange groepe in die soeke na oplossings vir hulle probleme. Dit blyk of ‘n "….. co-ordinated review…………" nou eers begin gestalte kry.
Wat is dit wat die breë publiek so ongelukkig maak oor die bestaan van die nuwe Vuurwapenwet ? My gevoel is dat iewers het iemand inligting van ons weerhou. Met respek, ek lees redelik wyd en het nie geweet van die bestaan van hierdie UN en SADC Protokols nie.
Dit is my submissie dat enige hof in Suid Afrika voor wie in die toekoms ‘n aanklag sal dien, soos gebring deur die Staat teen ‘n persoon omdat ‘n persoon tenopsigte van die hernuwing van sy vuurwapenlisensies onder die nuwe vuurwapenwet versuim het om te voldoen aan die nuwe wet se vereistes, terwyl sodanige persoon in besit is van ‘n wettige vuurwapen lisensie soos uitgereik aan hom onder die vorige wet, sal sodanige hof moet kennis neem van die inhoud van die UN en die SADC se Protokols. Die volgende woorde soos te vinde in die bogenoemde dokument genaamd "The law of the Gun", "An audit of firearms control legislation in the SADC region" deur Peter Cross, Rick de Caris, Ettienne Hennop en Angus Urquhart van Junie 2003, is nogal treffend :
"………the UN Firearms Protocol and the SADC Firearms Protocol are, upon
signature, ratification and entry into force, legally binding."
Geeneen van hierdie Protokols vereis of stel voor die verandering van die status van bestaande wettige lisensiehouers se vuurwapen lisensies van wettige besit na onwettige besit nie, soos wat ons huidige nuwe vuurwapenwet tans te weeg bring nie.
Die hoeveelheid vuurwapens wat ‘n lisensiehouer nou wettig besit na aanleiding van die ou wet se bepalings, word in getal nou ingekort deur die nuwe Vuurwapenwet !, die vuurwapens se besit status word nou verander van wettige besit na onwettige besit, alhoewel ‘n lisensiehouer in besit is van ‘n wettige vuurwapenlisensie soos wat ingevolge die ou vuurwapen wet aan hom uitgereik is ?
Die huidige nuwe Vuurwapenwet het etlike wettige lisensiehouers die afgelope maande beweeg om hulle vuurwapens te gaan inhandig na aanleiding van ‘n wet wat sekere bepalings bevat, wat volgens my submissie, in stryd is met Protokols soos deur ons regering aanvaar voor die inwerking treding van ons nuwe Vuurwapenwet ! Kyk weer na die volgende woorde :
Dit is my submissie dat die Staat sal moet verduidelik waarom hulle met ons nuwe Vuurwapenwet sodanige status verandering gepoog het te weeg te bring , terwyl die betrokke Protokols dit nie vereis nie, of lees ek die situasie verkeerd ? ‘n Mens kan weer die vraag vra : Waarom het Suid – Afrika strenger wetgewing nodig as wat die SADC Protokol vereis.
Is daar ruimte vir die eis van skadevergoeding van die staat, deur lisensiehouers wie hulle vuurwapens gaan inhandig het en enige ander persoon wie kostes aangegaan het asgevolg van die nuwe Vuurwapenwet, gesien die feit dat sekere bepalings in ons nuwe Vuurwapen Wet in vele opsigte in stryd is met die UN en die SADC se Protokols ?
Dit is my respekvolle submissie, dat gesien die inhoud van hierdie bovermelde Protokols, wat "…….legally binding…….. is …… upon signature, ratification and entry into force…….", dat ons wetgewer geen ander uitweg het, as om ons nuwe huidige bestaande Vuurwapenwet dringend te moet wysig nie om sodoende in lyn te kom met die inhoud van hierdie bogenoemde Protokols, soos deur ons regering destyds aanvaar op ‘n datum, voor die inwerking treding van ons huidige nuwe bestaande Vuurwapenwet nie.
Selfs die vereiste wat die Suid – Afrikaanse wetgewer nog steeds wil behou met die voorgestelde wysigings tenopsigte van die verkryging van ‘n "bevoegdheid- sertifikaat" deur elke bestaande vuurwapen lisensiehouer, gaan ook nie op nie en maak steeds ook nie sin nie, want hierdie vereiste strook steeds ook nie met die SADC se genoemde Protokol, wat as volg lees nie :
"…….competency testing of prospective firearm owners……."
Die SADC Protokol verwys slegs na toekomstige vuurwapenlisensiehouers ?
Wie het voor 1994 en na 1994 met die koms van demokrasie in Suid – Afrika vuurwapenlisensies aan huidige bestaande vuurwapenlisensioehouers uitgereik ? Die huidige Suid – Afrikaanse Polisie ? Hoe gaan die huidige Suid – Afrikaanse Polisie nou aan ‘n huidige bestaande vuurwapenlisensiehouer, waar sy/haar lisensie deur hulle aan hom/haar uitgereik was, nou skielik sê ‘n persoon is nie meer bevoeg om ‘n wapen te besit nie. Watter toets het hulle voorheen toegepas en watter toets gaan hulle nou toepas.
Ek wil afsluit . Dit is my submissie dat die Suid – Afrikaanse Polisie en ons regering moet vrede maak met die verlede, dat hulle ophou om teen die prikkels te skop en dat hulle die toekoms begin bestuur op ‘n koste effektiewe wyse, ( hou op om geld te mors met die nuwe wet) soos wat die UN en die SADC se Protokols voorskryf en ons regering bind. Suid – Afrika het hierdie Protokols aanvaar en geratifiseer. Die SADC Protokol het hoogstens ‘n oudit voorgestel tenopsigte van bestaande vuurwapenlisensiehouers.
Kry liewer die polisiemanne, wat nou agter lessenaars sit en asgevolg van die nuwe wet enorme hoeveelhede papier sit en rond skuif, op straat sodat hulle misdaad kan voorkom en bestaande misdaad klagtes behoorlik kan ondersoek – so vind en spoor jy onwettige wapens op. ‘n Polisieman op straat maak vriende en kweek beriggewers, wie sodoende inligting oordra oor onwettige wapens. Waar is ons polisieman op straat ?, of verkies elkeen liewer om in kantoor agter ‘n rekenaar te sit ?
Ons Minister van Justisie destyds :
"…………to establish an efficient and effective criminal
justice system that will make people feel adequately protected."
Wat het ons polisiediens sederdien gedoen om te voldoen aan hierdie voorstel. Polisiemanne moet die derduisende onopgeloste sake waarby vuurwapens betrokke was na behore ondersoek en sodoende onwettige wapens inkry.
Ekself was in 2004 en so ook verskeie ander inwoners in ons nabye buurt, reg voor my woning deur drie gewapende rowers oorval en beroof, Durbanville MAS 99/02/2004 verwys. Die SAP se ondersoek in my saak was weinig indien enige. Geen verklarings was van verskeie ooggetuies geneem nie, getuies wie die rowers gesien het, wie hulle te voet gejaag het, wie die rowers en hulle motor kan identifiseer. Die getuies was nie eers ondervra nie. Waarom was dit nie gedoen nie? Waarom trek u nie hierdie dossier en kyk watter ondersoek gedoen was in hierdie dossier nie, ek sal graag wil weet. Ek het maande gelede die hoof van die Speurders in Durbanville gevra om die dossier te trek en aan my te kom verslag doen oor hulle ondersoek, ek wag nou nog !
Hierdie maand het rowers weer toegeslaan in ons woonbuurt ! Die slagoffer was gewond !, en so kan ek aangaan …… Kyk wat het nou weer gebeur met die Regter President van die Transvaal se kleindogter!, met die treffende uitbarsting van die Kommissaris van die Polisie oor die onkundigheid van sy eie werknemers. Hou die uitbarsting van hom ook verband met die feit dat sy werknemers (polisielede) ons bestaande vuurwapenregister destyds ten gronde bestuur het en dat hulle bygedra het tot die skryf van ‘n ( onuitvoerbare ) nuwe vuurwapenwet ( ten koste van die Suid – Afrikaanse Belasting Betaler) wat bots met die hierbo aangehaalde UN en SADC se Protokols en wat tot gevolg gehad het dat hulle nou in ‘n totale administratiewe chaos gedompel is ?
Het die UN en SADC Protokols ten doel dat bestaande wetsgehoorsame wettige vuurwapenlisensie houers, geboelie moet word ?
Nog ‘n interesante vraag is : Of ons nuwe huidige vuurwapenwet sekere diskriminerende bepalings bevat en of die hele wet ‘n diskriminerende uitwerking het, veral tenopsigte van sekere lede van ons publiek ?
Vir ‘n antwoord op die vraag kan ons in hierdie verband kyk na die inhoud van die volgende artikel, na aanleiding van navorsing soos gedoen deur die "Institute for Security Studies" ( net enkele gedeeltes word aangehaal) :
Society Under Siege Vol III: Managing Arms in South Africa
edited by Virginia Gamba with the assistance of Clare Hansmann
Grappling with Firearms Legislation in South Africa
Legal Firearms in South Africa : A Part of the Problem?
"Civilian-Owned Firearms in South Africa
Civilian ownership of firearms in South Africa has suffered from historical
inequalities. Until 1983, the policies of the apartheid government prohibited
the granting of firearms licences to non-white citizens, and large numbers of
blacks, coloureds and Asians were not granted licences until 1994.
This has resulted in a disparity among the gun-owning population in South Africa
which has, in turn, led to the swell in the number of black applicants for
firearm licences. ( 5 Oral information provided by the South African Central Firearms
White South Africans, however, have been gun-owners for generations and, like Canada, Australia and the United States, this country has a history of using firearms for a variety of recreational purposes. Thus efforts to change policy in South Africa must recognise the concerns of both constituencies. For those who were not allowed to own firearms under the old order, to forfeit this right so soon after it has been
granted could be seen as discriminatory – even in the form of a request by
To those who use firearms for recreation and hunting, efforts to restrict
their possession of weapons may be seen as hostile.
And in South Africa there is a third, important concern. In response to
consistently high levels of crime, especially violent crime, South Africans
are flocking to purchase firearms for self-defence.
Until the necessary security can be provided by the government, efforts to control the possession of weapons more closely may meet with strong (even armed) resistance.
The Minister of Justice has alluded to this, stating that South Africans should be allowed to keep their firearms until there is a decent criminal justice system in place. (6 Too early to scrap guns, Omar says, Electronic Mail & Guardian, <www.mg.co.za/mg>, (4 November 1997) …….."
Dié volgende woorde van Me Meek , in die hierbo aangehaalde artikel, is vir my interesant en laat my gedagtes gaan :
"For those who were not allowed to own firearms under the old order, to forfeit this right so soon after it has been granted could be seen as discriminatory – even in the form of a request by the ANC government."
Dit is my submissie dat Me Meek se bogenoemde opmerking aansluiting kan vind by die volgende bepalings van ons Wet 4 van 2000 :
"The Promotion of Equality and Prevention of Unfair Discrimination Act"
"SCHEDULE lLLUSTRATIVE LIST OF UNFAIR
PRACTICES IN CERTAIN SECTORS
(b) Imposing terms, conditions or practices that perpetuate the consequences of past unfair discrimination……..;
Met reg kan die vraag seker gevra word of ons nuwe Vuurwapenwet weer tot gevolg het dat ons nou met dieselfde situasie sit as voor 1994, soos deur Me Meek in haar artikel beskryf en nagevors ?
Die volgende bepalings van Wet 4 van 2000 vind ook aansluiting by die situasie:
25. (1) The State must, where necessary with the assistance of the relevant
(4) All Ministers must implement measures within the available resources
which are aimed at the achievement of equality in their areas of
eliminating any form of unfair discrimination or the perpetuation of
inequality in any law, policy or practice for which those Ministers are responsible;...."
Is ons nuwe Vuurwapenwet in geheel uitvoerbaar of bots dit met sekere bepalings van Wet 4 van 2000 daar diegene na wie Me Meek in haar artikel na verwys se reg op die besit van 'n vuurwapen nou weer kort na verkryging van vuurwapenlisensies onder die ou Vuurwapenwet, dié lisensies nou weer ingekort en teruggetrek word ? Kom ons kyk weer na die volgende bepalings van Wet 4 van 2000 : "The Promotion of Equality and Prevention of Unfair Discrimination Act" :
(2) If any conflict relating to a matter dealt with in this Act arises between this Act and the provisions of any other law, other than the Constitution or an Act of Parliament expressly amending this Act, the provisions of this Act must prevail."
Ek wonder ook of die toekomstige voorgestelde verkryging van 'n "Bevoegdheids sertifikaat" in die nuwe voorgestelde wysigings dan nie ook nog steeds gaan bots met die bepalings van Wet 4 van 2000 tenopsigte van die persone na wie Me Meek in haar artikel hierbo na verwys nie ?
Ek is tans besig met navorsing vir 'n LL.D. onderwerp rondom die toepassings gebiede van ons Gelykheidshof, daarom dat ek nou onder andere sif deur vele artikels wat in die verlede geskryf is rondom ons Vuurwapenwet en wat hierdie interessante vrae nou laat opduik.
My voorstel, ter afsluiting, is dat ons hele nuwe vuurwapenwet hersien moet word en gewysig word om te klop met die bepalings van die betrokke SADC Protokol, waartoe Suid – Afrika deur kontrak verbind is en dat in die proses van hersiening daar ernstig kennis geneem word van die bepalings van Wet 4 van 2000 : "The Promotion of Equality and Prevention of Unfair Discrimination Act".
Ons nuwe vuurwapenwet moet herskryf word sodat die "geboelie" van bestaande wetsgehoorsame wettige vuurwapenlisensie houers onder die ou wet, om redes soos hierbo bespreek, gestop word. Die huidige implimentering van die nuwe vuurwapenwet moet opgeskort word totdat alle aspekte soos in die skrywe uitgewys aangespreek en opgelos is. Die nou voorgestelde wysigings skied ver te kort.
Dit is my submissie dat ons huidige wet soos dit nou op die wetboek staan en daarmee saam die huidige voorgestelde wysigings, sou dit deurgevoer word, die een of ander tyd in ons howe gaan probleme optel.
WILLEM SMIT Advokaat Toegewyde Jagter "
06-08-2006, 05:26 AM #746
Bfn-vrou val na dood in silo
SCHWEIZER-RENEKE. – ’n Jong beroepshigiënis van Bloemfontein is dood nadat sy meer as 20 meter in ’n graansilo geval en die giftige stof ingeasem het waarmee die graan berook word.
Paramedici was eergister net te laat om mej. Yolandé van Heerden (26) se lewe te red. Sy is dood kort nadat ’n paramedikus haar bereik het waar sy in die stikdonkerte op ’n bed sonneblomsade in die silobuis gelê het.
Van Heerden, ’n werknemer van VDH Industrial Hygiene in Bloemfontein, het die gasse en stof in die Hallats Hope-silo tussen Schweizer-Reneke en Migdol gemonitor, toe sy geval het.
Daar was niemand naby Van Heerden bo in die gandery – ’n toe loopgang van die silo – toe sy deur die opening geval het waar die sade van ’n vervoerband na benede stort nie.
Mnr. Schalk Pienaar, besturende direkteur van Suidwes-Landbou, het gesê ’n werker het Van Heerden hoor gil en die naaste noodstopknoppie gedruk om die vervoerbande tot stilstand te bring. Daar was reeds sowat 550 ton sonneblomsade in die buis toe sy geval het.
Van Heerden kon deur die oop gat onder meer met ’n dokter en mnr. Danie Erasmus, ’n paramedikus van Netcare 911, kommunikeer. Sy was egter onbereikbaar.
Die reddingsdiens van die kollege in Klerksdorp waar Noordwes se ambulanspersoneel opgelei word, is ontbied. Hulle het die gespesialiseerde toerusting gehad om Van Heerden te bereik.
Erasmus het by monde van mnr. Paul Nel, Netcare 911 se woordvoerder, gesê Van Heerden het baie pyn en ongemak verduur. Sy was ook baie bang. Dit was stikdonker waar sy gelê het.
Die paramedikus wat na Van Heerden afgehys is, was by haar toe sy dood is. Sy is dadelik na bo gehys waar tevergeefs geprobeer is om haar by te bring.
Die opening waardeur Van Heerden geval het, was glo skaars 50 cm by 50 cm groot. Sy was ’n klein vrou wat net 42 kg geweeg het, het haar pa, Japie, gesê. Sy was sy en sy vrou, Valerie, wat toevallig in Glaudina, net ’n klipgooi van Migdol af woon, se oudste dogter.
Die egpaar se enigste oorlewende dogter, Ilze (24), het gesê haar suster se werk was veeleisend, maar sy het dit met passie en deursettingsvermoë gedoen.
“Ek het altyd gedink sy is in elk geval te goed vir hierdie wêreld. Sy was ’n ongelooflike mens wat haar naaste bo haarself gestel het.”
Pienaar het gesê fostoksien, ’n insekberokingsmiddel, word saam met die graan in die silobuise gestort om dit teen insekte te beskerm. ’n Lykskouing word môre gehou om die oorsaak van Van Heerden se dood te bepaal.
Die departement van arbeid en die polisie sal ook afsonderlike ondersoeke na die voorval doen in ’n poging om vas te stel of iemand vir Van Heerden se dood verantwoordelik gehou kan word.
“Dit is ’n absolute tragedie. Sy was in die fleur van haar lewe. Dit is die eerste ongeluk in sy soort by Suidwes-Landbou,” het Pienaar gesê.
06-08-2006, 05:33 AM #747
PORT ELIZABETH. – Enkele ure nadat twee gevaarlike gevangenes Dinsdag uit die Middledrift-gevangenis se maksimum-eenheid naby Alice ontsnap het, is nog ’n poging tot ’n tronkontsnapping hier gefnuik.
Beamptes van die departement van korrektiewe dienste (DKD), die polisie en die Suid-Afrikaanse Nasionale Weermag (SANW) was gisteroggend in die Baai byderhand om ’n gepoogde ontsnapping uit die St. Albans-gevangenis te keer.
Volgens mnr. Luphumzo Kebeni, nasionale woordvoerder van die DKD, is die ontsnappingspoging in die wiele gery nadat inligting daaroor van die publiek ontvang is.
“Ons het inligting ontvang wat daarop gedui het dat twee voormalige gevangenes onderweg was na Port Elizabeth om ’n ontsnappingspoging uit te voer.
“ ’n Lokval is gestel en die mans is in hegtenis geneem voordat hulle nog die gevangenis kon bereik,” het Kebeni bevestig.
Pakamisa Myoli (41) en Thanduxolo Jayiya (32), wat uit die Middledrift-gevangenis ontsnap het, is steeds op vrye voete.
Albei dien lewenslange tronkstraf uit vir misdade waaronder moord, poging tot moord en gewapende roof.
Kebeni het gesê die mans het ontsnap nadat DKD-beamptes vuurwapens by die tronk ingesmokkel het en dit aan hulle verskaf het.
“Beelde wat verkry is van kringtelevisie-kameras toon duidelik dat die ontsnapping goed beplan was, aangesien hulle in die besit van vuurwapens was voordat hulle tot aksie oorgegaan het,” het Kebeni verduidelik.
Volgens Kebeni het die mans ’n beampte, mnr. Vusumzi Deli, gevange geneem en sy sleutels gebruik om hul seldeur mee oop te sluit.
Van daar het hulle, met Deli as gyselaar, deur die ingangshekke van die gevangenis beweeg en in ’n rooi Toyota Corolla en wit Honda Ballade geklim en weggejaag.
Die hekke is ook met Deli se sleutels oopgesluit, waarna hy agtergelaat is.
Volgens Kebeni word Deli, by nader ondersoek van die kringtelevisie-opnames, ook nou by die voorval betrek.
Hy het gesê Deli het moontlik ’n gesprek met die mans gevoer by hul sel en dat hy ook glad nie om hulp geroep het terwyl hy gyselaar gehou is nie.
Kebeni het sedertdien bevestig dat vier moontlike medepligtiges gister op Middledrift, King William’s Town en Alexandria in hegtenis geneem is.
“Die Corolla, wat vroeër in Algoapark in die Baai gekaap is, is verlate langs ’n pad op King William’s Town gevind, terwyl die drie insittendes van die Honda op Alexandria betrap is,” het Kebeni gesê.
Drie DKD-beamptes is ook gister geskors nadat opnames van kringtelevisie-kameras gewys het dat hulle die twee mans bygestaan het in hul ontsnapping.
Kebeni het gesê die voorvalle op Middledrift en in die Baai hou moontlik met mekaar verband.
Volgens me. Yvonne Matsheketwa, Oos-Kaapse woordvoerder van die DKD, vermoed die owerhede dat die mans in die omgewing van die Zwelitsha-woonbuurt naby King William’s Town skuil.
Dir. Marinda Mills, provinsiale polisiewoordvoerder, het gesê ’n spesiale taakspan is saamgestel om die ontsnaptes te soek.
“Ons volg verskeie leidrade op en hoop om binnekort ’n deurbraak te maak. Die publiek word gewaarsku dat hulle uiters gevaarlik is,” het Mills bevestig.
Mnr. Dennis Bloem, ANC-LP en voorsitter van die portefeuljekomitee oor korrektiewe dienste, het gister gesê die skorsing van die beamptes is nie die regte roete om te volg nie.
Volgens Bloem moet die DKD alle inligting wat tot sy beskikking is aan die polisie oorhandig sodat stappe teen die beamptes gedoen kan word.
“Ek hoor die beamptes is op kamera vasgevang, so ek verstaan nie die nodigheid vir skorsing nie. Laat hulle in hegtenis geneem, voor die hof gedaag en strafregtelik aangekla word,” het Bloem gesê.
Intussen het mnr. Ngconde Balfour, minister van korrektiewe dienste, Dinsdag se ontsnapping ten sterkste veroordeel.
06-09-2006, 03:18 AM #748
Ontploffings ruk Pta tydens brand
Talle ontploffings het gister*oggend Pretoria se middestad geruk terwyl ’n verffabriek in Schoemanstraat in vlamme opgegaan het.
Een persoon is vir brandwonde aan sy gesig en rookinaseming behandel. Sy beserings is nie ernstig nie.
Honderde omstanders het om die brandende gebou op die hoek van Schubart- en Schoemanstraat langs die Pretoriase landdroshof saamgedrom. Hordes mense wat in geboue om die Duramax-verfwinkel werk of woon, is ook uit die gebied verwyder en motors is inderhaas uit die omgewing verwyder.
Die polisie en Tshwane-metropolisie het verskeie straatblokke afgesper en die swart rook het kort-kort ná elke ontploffing in die lug opgestyg.
Nooddienswerkers van sewe brandweerstasies is na die toneel ontbied om die vlamme onder bedwang te bring. Dit het meer as ’n uur se aggressiewe brandbestryding geneem voor die vlamme bedaar het.
Die hitte kon meters ver van die gebou gevoel word en ’n helm van een van die brandweerlede is deur die hitte verskroei.
Die veiligheid van die brandweerlede moes deurentyd in gedagte gehou word – hulle kon nie bloot die gebou binnegaan en blus nie omdat die houers met onder meer terpentyn, verdunningsmiddels, paraffien en ander chemikalieë aanhoudend weens die hitte ontplof het.
“Ons kon nie die vuur van binne die gebou aanval nie want dis bloot te gevaarlik. Ná die eerste ontploffing deur die dak van die gebou, kon ons skuim en water gebruik om die vlamme te blus,” het mnr. Johan Pieterse, woordvoerder van die Tshwane-nooddienste, gesê.
Die skuim vorm lae wat help om die vlamme te smoor. Nooddienswerkers het ook ’n hidrouliese platform gebruik om die vlamme te bestry.
Die brand het omstreeks 10:00 uitgebreek en ’n werker het eers self probeer om met ’n brandblusser die vlamme te blus, het Pieterse gesê. Dié werker is later in die Medforum-hospitaal opgeneem.
06-09-2006, 03:27 AM #749
Silo-vrou was besig met studie
Schweizer-Reneke. – Die jong beroepshigiënis van Bloemfontein wat dood is ná ’n val van meer as 20 m in ’n graansilo, was juis besig met haar meestersgraadstudies oor die risiko’s van silo’s vir werkers.
Me. Yolandé van Heerden (26) se skripsie het ironies oor werkers se blootstelling aan geraas, stof en verlugting in silo’s gehandel. Sy sou aanbevelings doen aan werkgewers oor hoe om gesondheids*risiko’s te verminder, het prof. Fritz Eloff van die skool vir fisiologie, voeding en verbruikers*wetenskappe aan die Noordwes-Universiteit se Puk-kampus, gesê.
Van Heerden is vermoedelik dood weens die inaseming van die gifstof fostoksien, ’n insekberokingsmiddel wat saam met die graan in silobuise gestort word om dit teen insekte te beskerm.
Dit het langer as twee uur geneem om haar te bereik waar sy in stikdonkerte op ’n bed sonneblomsaad in die silobuis gelê het. Sy is dood minute nadat ’n paramedikus haar bereik het.
Eloff het gesê Van Heerden het die vier vereiste teoretiese vraestelle vir haar meestersgraad geslaag en was besig om haar skripsie te finaliseer. Hy is verslae deur haar dood en sal Saterdag haar begrafnis bywoon. Dit is om 12:00 uit die NG Kerk Glaudina.
Van Heerden se suster, Ilze (24), het gister gesê haar ouers, Japie en Valerie, kry baie swaar. Die Hallats Hope-silo tussen Schweizer-Reneke en Migdol waarin sy geval het, is nie ver van hul huis af nie. “My ouers was vol verwagting dat Yolandé nog lewe nadat daar vir hulle gesê is hulle mag nie met die silo opgaan nie omdat paramedici besig was om haar te stabiliseer. Dit was ’n groot skok toe hulle hoor sy is dood.”
Van Heerden se hele lewe het volgens vriende om haar Christenskap gewentel, berig Danél Blaauw uit Bloemfontein. Sy het jare lank strandsendingwerk tydens vakansies verrig en sou ’n stranddiensspan in die Vrystaat help vestig.
06-09-2006, 03:29 AM #750
Jou huis, motor gaan nou meer kos
Suid-Afrikaanse verbruikers sal voortaan effens meer moet betaal op skuld soos 'n huisverband of motorpaaiement. Dit is die gevolg van die aankondiging gister deur mnr. Tito Mboweni, president van die Reserwebank, dat die repokoers met 50 basispunte van 7% tot 7,5% verhoog word.
Handelsbanke het in reaksie onmiddellik hul prima-oortrekkingskoerse van 10,5% tot 11% verhoog, wat 'n uitwerking op verbruikers se maandelikse state sal hê. Die meeste sal die verandering op hul huisverbandstaat sien en in 'n mindere mate op 'n motorpaaiement, kredietkaart of oortrokke lening.
Verbruikers het die afgelope drie jaar skuld op groot skaal aangegaan. Aanvanklik was die skuld op huisverbande, wat positief is aangesien 'n bate bekom is, maar in die laaste jaar is toenemend meer riskante skuld aangegaan.
Volgens die Reserwebank is die rentekoersverhoging van 50 basispunte nie te hoog om verbruikers se finansiële posisie te veel te benadeel nie. Maar terselfdertyd stuur dit 'n belangrike teken uit dat minder op skuld bestee moet word. Vanweë hoër huispryse sal die meeste verbruikers vind dat 'n koersverhoging groter uitgawes meebring as toe die huis nog relatief goedkoop was. Byvoorbeeld, op 'n huis met 'n verband van R300 000 betaal 'n eienaar teen 10,5% maandeliks R2 995,14. Teen 11% styg die maandelikse betaling met R101,43 tot R3 096,57.
Min mense het egter vandag nog verbande van R300 000. Die gemiddelde huisprys beloop tans R776 000, wat beteken dat só 'n eienaar nou R262,35 meer maandeliks sal moet opdok. Rente styg ook met motorpaaiemente, oortrokke rekenings en kredietkaarte.
Die maandelikse stygings sal wissel afhangend van elke verbruiker se persoonlike skuldposisie. Die goeie nuus is dat dit heelwat minder as met 'n huisverband sal wees aangesien die bedrae kleiner is.
Die moontlikheid bestaan dat koerse vanjaar nog verder kan styg. Alles sal afhang van of die olieprys stabiliseer en begin afneem en of die rand verder gaan verswak.
Indien inflasie in die komende maande beduidend begin klim, sal die Reserwebank genoodsaak wees om koerse verder te verhoog.
Page generated in 0.38370 seconds with 12 queries